CELEX: E2010J0005
Language: mt
Date: 2010-12-17 00:00:00
Title: Sentenza tal-Qorti tas- 17 ta’ Diċembru 2010 fil-Kawża E-5/10 – Dr Joachim Kottke v Präsidial Anstalt u Sweetyle Stiftung (Sigurtà għall-kosti quddiem il-qrati nazzjonali – Diskriminazjoni – l-Artikolu 4 taż-ŻEE – Ġustifikazzjoni)

|

Sentenza tal-Qorti tas- 17 ta’ Diċembru 2010 fil-Kawża E-5/10 – Dr Joachim Kottke v Präsidial Anstalt u Sweetyle Stiftung (Sigurtà għall-kosti quddiem il-qrati nazzjonali – Diskriminazjoni – l-Artikolu 4 taż-ŻEE – Ġustifikazzjoni)  

Official Journal C 148 , 19/05/2011 P. 0006 - 0006

		Sentenza tal-Qortitas- 17 ta’ Diċembru 2010fil-Kawża E-5/10Dr Joachim Kottke v Präsidial Anstalt u Sweetyle Stiftung(Sigurtà għall-kosti quddiem il-qrati nazzjonali – Diskriminazjoni – l-Artikolu 4 taż-ŻEE – Ġustifikazzjoni)2011/C 148/06Fil-Kawża E-5/10 bejn Dr Joachim Kottke u Präsidial Anstalt u Sweetyle Stiftung – TALBA lill-Qorti skont l-Artikolu 34 tal-Ftehim bejn l-Istati tal-EFTA dwar l-Istabbiliment ta' Awtorità ta’ Sorveljanza u ta’ Qorti tal-Ġustizzja mill-Fürstliches Obergericht (il-Qorti tal-Appell Prinċipeska), il-Liechtenstein, dwar l-interpretazzjoni tal-Artikolu 4 tal-Ftehim dwar iż-Żona Ekonomika Ewropea, il-Qorti, komposta minn Carl Baudenbacher, il-President, Thorgeir Örlygsson (Imħallef-Rapporteur) u Henrik Bull, Imħallfin, taw is-sentenza tagħhom fis- 17 ta' Diċembru 2010, li l-parti operattiva tagħha hi kif ġej:(1) Li fil-liġi nazzjonali jkun hemm stipulat li rikorrenti mhux residenti f'kawżi ċivili jkunu jridu jipprovdu sigurtà għall-kosti tal-proċedimenti fil-qorti, filwaqt li rikorrenti li jkunu residenti mhumiex obbligati li jipprovdu sigurtà bħal din tikkostitwixxi diskriminazzjoni indiretta fi ħdan it-tifsira tal-Artikolu 4 taż-ŻEE.(2) Sabiex diskriminazzjoni bħal din tkun ġustifikata abbażi ta' għanijiet ta' interess pubbliku, id-dispożizzjoni fil-liġi nazzjonali trid tkun neċessarja u ma tkunx eċċessiva biex dawn jinkisbu.(3) Din l-aħħar kundizzjoni mhix sodisfata f’dawk il-każijiet fejn l-Istat li fih ir-rikorrent ikun resident jippermetti li jkun hemm infurżar ta’ sentenza li tobbliga l-ħlas ta’ kosti, kemm abbażi ta’ obbligi fit-trattat, u sew unilateralment.(4) F’każijiet oħra, ukoll, il-provvista ta’ sigurtà ma tistax tintalab b’manjiera sproporzjonata li taffettwa l-interessi ta’ rikorrenti mhux residenti biex ikun possibbli għalih li jibda’ proċedimenti legali. Dan ifisser b’mod partikolari li s-sigurtà ma tistax tintalab għal ammont li jkun sproporzjonat mal-kosti li x’aktarx jinħolqu minn imputat jew li jkun ta’ livell għoli mhux raġunat jew li jrid jiġi mibgħut fi żmien qasir ħafna. Il-forma ta’ sigurtà mitluba, is-sitwazzjoni li tkun tat lok għall-impożizzjoni tagħha, u jekk ir-rikorrenti jkunx eliġibbli jew le għall-għajnuna legali, jikkostitwixxu wkoll fatturi importanti.(5) Sta għall-qorti nazzjonali li tiddetermina f’każ partikolari jekk il-kundizzjonijiet għall-ġustifikazzjoni jkunux issodisfati.--------------------------------------------------